钦定古今图书集成/明伦汇编/氏族典/第380卷 > 《廖用贤尚友录》 > 纪瞻
## 钦定古今图书集成/明伦汇编/氏族典/第380卷 > 《廖用贤尚友录》 > 纪瞻

按《晋书纪瞻传》：“瞻字思远，丹杨秣陵人。少以方直知
名。吴平，徙家历阳，举秀才。太安中，召拜尚书郎。元帝
为安东将军，引为军谘祭酒，以功封都乡侯，进封临
湘县侯。及帝践位，拜侍中，转尚书，除右仆射。瞻才兼
文武，忠亮雅正，俄转领军将军，当时服其严毅。虽恒
疾病，六军敬惮之。加散骑常侍，寻卒，赠本官开府仪”
同三司，谥穆。长子景，早卒。景子友嗣。